Iċ-ċittadini ta' Turkija f'Malta vvutaw bi ħġarhom għal kandidat Muharrem Ince, mill-Partit Repubblikan (CHP), li ġab 80.5% tal-vot mixħut f'Malta fl-elezzjoni presidenzjali ta' Turkija. Erdoğan ġabar biss 10.4% tal-vot filwaqt li l-kandidata tal-Partit it-Tajjeb (İYİ Parti), Meral Akşener u l-kandidat Kurd Selahattin Demirtaş li kkontesta mill-ħabs ġabu 4.2% rispettivament. Iż-żewġ kandidati l-oħra, Temel Karamollaoğlu mill-partit Iżlamista, Saadet Partisi u Doğu Perinçek mill-Partit tal-Patrijotti ġabu 0.7% u 0% tal-voti. Fl-elezzjoni tal-Parlament, il-Partit Repubblikan ġab 61%, filwaqt li l-Partit Demokratiku tal-Poplu ġab 18% tal-vot. Il-Partit ta' Erdoğan, AKP, gab 9.4% tal-voti filwaqt li l-Partit it-Tajjeb (İYİ Parti) ġab 8.5%. Il-partiti l-oħra ġabu inqas minn 5%. Din kienet l-ewwel darba li ċ-ċittadini ta' Turkija ngħataw l-opportunità jivvutaw fl-Ambaxxata tat-Turkija f'Malta. .td_uid_3_5ee4dd6d20842_rand.td-a-rec-img{text-align:left}.td_uid_3_5ee4dd6d20842_rand.td-a-rec-img img{margin:0 auto 0 0}